### 17.    Beslutning af revideret Regulativ om vintervedligeholdelse og renholdelse af veje, stier og pladser

**Åbent**

Sagsnr.: 326-2015-63174       J.nr.: 05.07.00           Dokumentnr.:
326-2017-13223

**Sagstype**

Beslutning

**Resume og sagens baggrund**

Den 16. december 2015 vedtog Kommunalbestyrelsen det
gældende "Regulativ om vintervedligeholdelse og renholdelse af veje, stier
og pladser". Kommunalbestyrelsen ønskede en drøftelse af serviceniveauet
på området i forbindelse med et nyt udbud af vintervedligeholdelsen i 2017. Som
en konsekvens af drøftelserne heraf i TMU i løbet 2016, er der foretaget
ændringer i regulativet og opstillet forbedringsforslag i forbindelse med det
kommende udbud.

**Indstillinger**

Direktøren indstiller,

1. at udkast til
"Regulativ for vintervedligeholdelse og renholdelse i Kalundborg Kommune"
godkendes, samt

2. at der
administrativt gives mulighed for at foretage mindre ændringer i vej/sti
klassificeringen, hvis det kan medføre en optimering af en rute.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Den 16. december 2015 vedtog Kommunalbestyrelsen det
gældende "Regulativ om vintervedligeholdelse og renholdelse af veje, stier
og pladser". I forbindelse med vedtagelsen blev det nævnt, at regulativet
forventes revideret i forbindelse med et nyt udbud af vintervedligeholdelsen i
2017, og i den forbindelse har der som ønsket af Kommunalbestyrelsen være en
drøftelse i Teknik- og Miljøudvalget af serviceniveauet på området, herunder
udkald, vejkategorisering med videre.

På Teknik- og Miljøudvalgets møder henholdsvis den 9. juni
2016 og den 5. oktober 2016 har tiltag i forhold til etablering af bedre
økonomi i vintervedligeholdelsen været drøftet.

Drøftelserne har taget udgangspunkt i følgende hovedemner:

A. Serviceniveau i forhold til andre kommuner

B. Gennemgang af vinterklasser og omlægning af vinterruter

C. Udbud af de ruter, der betjenes af kommunens
entreprenørservice

D. Forbedringer i udbuddet af vinterruter

E. Evaluering af vintervagten og vintervarsling

F. Optimering af saltforbrug

Forslag til ændringer i regulativet ses i Bilag 1. I Bilag
2a og 2b ses revideret bilag C til regulativet henholdsvis som kort og som
liste. I Bilag 3 ses supplement(liste over renholdelse af veje og stier) til
regulativets bilag F. På sidstnævnte liste er ikke foretaget ændringer. Udover
enkelte smårettelser er der i forhold til ovennævnte hovedemner foretaget
ændring i regulativet samt stillet krav i forbindelse med kommende udbud på
følgende måde:

A. Serviceniveau i forhold til andre kommuner

En sammenligning viser, at nabokommunerne også bruger
Vejdirektoratets paradigme, og at der er konsistens mellem vores inddelinger i
vinterklasser. Da glatførebekæmpelse og snerydning i Kalundborg Kommune i
praksis udføres således, at en del klasse 3 veje køres sammen med klasse 2
veje, fordi det er den mest logiske og hensigtsmæssige ruteplanlægning er der i
regulativet fastholdt de 4 vejklasser, men lavet tekstmæssige justeringer under
klasse 2 og 3, så de er stort set ens.

B. Gennemgang af vinterklasser og omlægning af
vinterruter

Eksisterende vinterruter er gennemgået og optimeret.
Antallet af ruter på 44 er fastholdt i nuværende niveau. Ændringen af ruterne
har givet anledning til nogle justeringer i vejklasser mm. i mindre omfang som
fremgår af regulativets bilag C.

C. Udbud af de ruter, der betjenes af kommunens
entreprenørservice

Emnet har ingen konsekvens for udformningen af regulativet,
men der opretholdes et vinterberedskab i kommunens Entreprenørservice og
omfanget heraf drøftes i forbindelse med beslutning af kommende vinterudbud.
Pt. forventes 12 ruter ud af de 44 udført af Entreprenørservice.

D. Forbedringer i udbuddet af vinterruter

Emnet har ingen konsekvens for udformningen af regulativet,
idet responstid fastholdes på 45 minutter, som det blev ændret til i 2015 og
beredskabs- og monteringshonoraret tages op til revision med henblik på at
denne omkostning mere eller mindre bliver en del af tilbudsprisen/udkaldsprisen.
Alt afhængig af situationen for kommunens saltlagere, deri dag ligger på de
tidligere materielpladser i henholdsvis Gørlev og Kalundborg, overvejes
alternative opbevaringsmuligheder.

E. Evaluering af vintervagten og vintervarsling

Emnet har ingen konsekvens for udformningen af regulativet,
men der skal ske en nærmere vurdering af mulighederne ved varslingsstationer og
eventuel tilpasninger i vintervagten.

F. Optimering af saltforbrug

[adresse] af klasse 2 og 3 veje medfører, at der i forhold
til den anvendte praksis saltes ved konstateret glatføre og ikke saltes
præventivt. I forhold til det kommende udbud sikres, at der ikke sker unødig
tømning af saltspredere, og at der føres dialog med entreprenører om
obs-punkter ved saltudbringning samt kontrol af udstyr. Der vil ligeledes blive
stillet krav om anvendelse af GPS udstyr til dokumentation af kørsler og
styring af saltforbrug. Udviklingen følges i forhold til økonomisk fordelagtige
alternativer til saltanvendelse eller udbringningsmetoder.

Selve ændringerne i regulativet forventes ikke at medføres
større økonomiske rationaler, men ændringen i ruter og forbedringer i selve
udbuddet må kunne forventes.

Der gennemføres udbud af vintervedligeholdelsen i foråret
2017. Der kan i forbindelse med arbejde med udbuddet vise sig behov for mindre
justeringer af ruter, der evt. kunne få indflydelse på vej/stiklasse. Derfor
forslås det, at der administrativt gives mulighed for at foretage mindre
ændringer i vej/sti klassificeringen, hvis det kan medføre en optimering af en
rute.

**Økonomiske konsekvenser**

Ingen økonomiske konsekvenser

**Teknik- og Miljøudvalgets møde den 10. januar 2017:**

Anbefales.

**Administrationens tilføjelse den 11. januar 2017:**

Forslag til ændringer i regulativet ses i Bilag 1. Af
regulativets indholdsfortegnelse fremgår, at der til regulativet er tilknyttet
8 bilag, bilag A, B, C, D, E, F G, Oscar Larsen bilag A, B, D, E, G og H
fremgår af sagsfremstillingens bilag 1. I sagsfremstillingens Bilag 2a og 2b
ses regulativets reviderede bilag C som kort (2a) og som liste (2b). I
sagsfremstillingens Bilag 3 ses supplement til regulativets bilag F (liste over
renholdelse af veje og stier).

**Økonomiudvalgets møde den 18.
januar 2017:**

Anbefales.

**Bilag**

|  |  |
| --- | --- |
| Bilag 1 Udkast til Regulativ om Vintervedligeholdelse og renholdelse af veje 26-1-2017 | 326-2016-444838 |
| Bilag 2a - Oversigtskort - Vinterklasser - 2017 | 326-2017-8028 |
| Bilag - 2b - Vinterklasser 2017 | 326-2017-8036 |
| Bilag 3. Underbilag F - Renholdelse - 2017 (2015 ikke ændret) | 326-2017-5992 |